สอยยัง! PTTEP หุ้นพลังงานตัวเดียวซื้อขาย PBV ต่ำกว่า 1 เท่า
PTTEP สอยยัง! หุ้นพลังงานตัวเดียวซื้อขาย PBV ต่ำกว่า 1 เท่า
31 มี.ค. 2560

บล.กสิกรไทย ระบุในบทวิเคราะห์ (31 มี.ค.) คงคำแนะนำ “ซื้อ” บริษัท ปตท. สำรวจและผลิตปิโตรเลียม จำกัด (มหาชน) ด้วยราคาเป้าหมายที่ 115.00 บาท ทั้งนี้เล็งเห็นปัจจัยสำคัญที่อาจผลักดันราคาหุ้น ซึ่งรวมถึงกำไรสุทธิไตรมาส 1/60 ที่ชัดเจนที่ระดับ 9 พันล้านบาท (โตขึ้น 60% เทียบช่วงเดียวกันของปีก่อน พลิกจากการขาดทุนสุทธิ 872 ล้านบาท ในไตรมาส 4/59), การปรับเพิ่มด้านราคาขายก๊าซของ PTTEP ครั้งแรกในรอบ 10 ไตรมาสในไตรมาส 2/2560 และคาดทิศทางดังกล่าวจะดำเนินต่อไปจนถึงไตรมาส 4/60
จิตวิทยาต่อตลาดน้ำมันที่ดีขึ้นจากโอกาสที่สต็อกน้ำมันทั่วโลกอาจปรับตัวลงหลังจากโรงกลั่นกลับมาดำเนินการหลังการปิดซ่อม และจากโอกาสการประกาศข้อตกลงควบรวมกิจการ (M&amp;A) ในช่วง 2-3 เดือนข้างหน้า ขณะเดียวกัน PTTEP คือหุ้นกลุ่มพลังงานรายเดียวในประเทศไทยที่มีระดับการซื้อขายต่ำกว่า PBV 1.0 เท่า